Berlingske Tidende, 1834-03-19
China. London, den 1ste Marts. - Det Ostindiske Compagnie har erholdt Depescher fra China, fra Begyndelsen af Juni Maaned. Opium-Skibenes Contreband-Reiser til Ostkysten af China begynde at vorde meget hyppige, og ere Gjenstanden for gjentagne Klager fra den Chinesiske Regjerings Side; det Engelske Factorie har svaret samme: at det har ingen Magt til at hindre denne Handel. Hidtil er det imidlertid ikke lykket noget af disse Skibe, at handle med andre Artikler end Opium; men dette finder paa hele Kysten en hurtig Afsætning, bliver betalt med Sølv, og noget høiere end i Canton. Folket var overalt beredt paa at drive Handel, og Local-Administrationerne ikke utilbøielige til at tillade denne; men de Keiserlige Edicter vare altid eenslydende og forbøde aldeles enhver Handel med Fremmede udenfor Canton. Vicekongen i Keang uan havde ladet forespørge i Peking: om ikke Skibe, der ingen forbudne Varer c: Opium førte med sig, kunde tilstedes Adgang; men Keiseren svarede, at hans Udtolkning af Loven var aldeles falsk, og at ingen fremmede Skibe af hvilketsomhelst Slags turde erholde Adgang. Vicekongen i Canton var gjort ansvarlig for, at ingen Skibe seilede langs med Kysten imod Norden, og Vicekongerne i de nordlige Provindser skulde være ansvarlige for de Skibe, der kom fra de nordlige Have. Adskillige af Skibene havde afsat store Qvantiteter, af Opium; saaledes havde f. Ex. Farnesing i tolv Dage solgt i Fouschhen for 330,000 Dollars. Capitainen paa dette Skib havde begivet sig til Provindsens Hovedstad, for at begjære Tilladelse til at drive Handel med Klæde, hvilket blev ham nægtet Men da han holdt sit Skib udenfor Rheden, og ikke søgte at hendrage Opmærksomheden paa sig, fandt han ingen betydelig Vanskeligheder; andre Skibe, der med heiset Flag vare løbne indi Havnene, mødte derimod alle muelige Hindringer. Særegne Keiserlige Edicter vare udstedte imod dem, og de havde blot kunne afsætte smaae Qvantiteter Opium. Ophævelsen af det Ostindisk Compagnies Factorie i Canton, og Frigivelsen af Theehandelen maa i Aarets Løb drage en stor Udvidelse af Contrebandhandelen efter sig. Lord Napier staaer i Begreb med at afgaae til Canton som Surintendant over den Engelske Handel, men hverken kan han udøve den samme Autoritet over de Engelske Skibe, som Factoriet besad, ei heller have den Jndflydelse paa den Chinesiske Corporal tion af Hong-Kjøbmændene, hvis Rigdom ganske laae i Compagniets Hænder og Gunst, og som derfor havde den høieste Jnteresse af at tjene som Mæglere imellem den Chinesiske Administration og Factoriet. Det er umueligt, at forudsee Følgerne af disse Forhold. Den Chinesiske Regjering besidder intet Middel til at hindre væbnet Contrebande, men den vil vanskeligen lade sig formaae til at opgive sin tusindaarige Politik mod Fremmede, og lade sig paatvinge et friere Handelssystem, London, den 11te Marts. Mange staae endnu i den Formening, at Briternes Expeditioner, til Nordpolen have ingen Resultater bragt, men blot forøget Tallet af Slagtoffere, der i de, paa den senere Tid foretagne, eventyrlige Reiser have fundet deres Død. Dette er en Vildfarelse. De Lærdes Forventninger ere vistnok ikke blevne opfyldte; imidlertid have disse Reiser bragt nyt Liv i Skibsfartens Foretagender. Dersom man ikke havde undersøgt Kysterne af Grønland og Spitsbergen, dersom man ikke var trængt frem lige til de nordligste Regioner af Bassinsbugten, – af hvor mange Rigdomme maatte England da være gaaet glip! Hvalfiskefangsten sætter en Capital af meer end 2 Millioner Pd. St. i Omløb. Jndvaanerne i Hull, Peterheat o. fl. St. finde en rigelig Existents ved Tilberedelsen af Tran; 8000 Søefolk, der trodse de meest skrækkende Farer, dannes aarligen for den Engelske Krigsmarine. Ogsaa Astronomien og Naturvidenskaberne ere berigede med vigtige Opdagelser. Man veed, at Capitain Ross har bestemt den maanetiske Pol. Jmedens han var beskjeftiget dermed, og han meente, at dette blot kunde lykkes ham ved en Landreise, overdrog han Capt. Black denne Sendelse. Fra Black har man nyeligen modtaget en Skrivelse, dateret Norway house, ved Jackstrømmen (53 N. Brede og 98 V. Længde). Capt. Black agtede her at efterlade sine store Fartøier og en Deel af sin Skibsladning, og, ved Hjelp af en lille Canoe, at sætte over Floden, for at naae til Slavesøen 1620 Br.) Derfra vilde han fortsætte sin Reise til Chesadwadsøen (630 Br.) Jndianerne paastaae: at der fra denne Søe udstrømmer en Flod mod Nordøst, hvilken de kalde den store Fiskeflod. Ved Søen Chesadwad vil Capt. Black opslaae sit Vinterqvarteer. Ved de sidst afsendte Depescher har Admiralitetet underrettet ham om Capt. Ross's underfulde Tilbagekomst, og tillige foreskrevet ham at begive sig til CapTurnagain. Derfra vil han trænge videre frem til den Obelisk, som Capt. Ross opreiste, for at betegne den sydvestlige Grændse af den ved ham undersøgte Landtunge. Adskillige af Medlemmerne i Committeen for de Arctiske Lande tvivle om, at den store Fiskeflod existerer. De paastaae, at det er den samme Flod, som Capt. Franklin saae og kaldte Black River (den sorte Flod.)